1. Zoznámenie 

1.1 Pojmy

Štartovanie Excelu


K dispozícii je niekoľko možností:

1. Zadaním príkazu Štart(Programy(Microsoft Excel.
2. Poklepanie na zástupcu Excelu.
3. Poklepanie na dokument Excelu.
Aplikačné okno


Po spustení otvorí Excel aplikačné okno, ktoré obsahuje hlavičku, panel ponúk, panely nástrojov, pole názvov, vzorcový panel, niekoľko dokumentových okien a stavový riadok.

Dokumentové okno


Každé dokumentové okno má hlavičku, v ktorej je systémová ponuka, názov dokumentu a tlačidlá ovládania okna. Každý dokument má na hlavnom paneli Windows svoje vlastné tlačidlo.

Zošit

Dokument v Exceli sa nazýva zošit. Tak ako školský zošit má niekoľko hárkov (listov), aj zošit v Exceli má niekoľko hárkov.

Hárok

Je rozdelený mriežkou na jednotlivé prvky, ktoré sa nazývajú bunky. 

Bunky

Sú organizované do riadkov a stĺpcov. Každý stĺpec je v hlavičke označený písmenom. Podobne každý riadok je v hlavičke označený číslom. Každú bunku môžeme jednoznačne určiť pomocou riadku a stĺpca napr. C6. Tomu spôsobu označovania buniek sa hovorí adresovanie buniek.

Počet hárkov 

Pri otvorení zošitu Excel implicitne do neho vkladá tri hárky. Dole v riadku vodorovného posuvníka sú záložky (ušká) hárkov pomenované Hárok1, Hárok2, Hárok3. Pochopiteľne hárkov v zošite môže byť viac.

Prepínanie medzi hárkami

4. Klepnite na záložku hárku, tento hárok sa stane aktívny.

5. CTRL+PageDown nasledujúci hárok sa stane aktívny.

6. CTRL+PageUp predchádzajúci hárok sa stane aktívny.

7. Pravé poklepnutie na navigačné pole v riadku vodorovného posuvníka.

8. Šípky navigačného pola.

Ukazovateľ myši


Pokiaľ sa ukazovateľ myši nachádza mimo hárok, má tvar šípky. Ak ukážete myšou do plochy hárku, ukazovateľ sa zmení na kríž. Na určitých miestach sa ukazovateľ myši mení na iné tvary.

Bunkový kurzor

Je rámček, obklopujúci jednu z buniek hárku. Táto bunka sa nazýva aktívna. Všetky operácie, ktoré budete vykonávať, sa týkajú aktívnej bunky. Ak klepnete na inú bunku, táto sa stane aktívna. Samozrejme, že kurzorovými klávesmi vieme pohybovať s bunkovým kurzorom.

Rukoväť 

Čierny štvorček v pravom dolnom okraji aktívnej bunky alebo výberu. Nazýva sa tiež Vyplňovací úchyt, lebo s ním vykonávame operácie vyplňovania. Keď na rukoväť ukážete myšou, tak ukazovateľ myši sa zmení na jednoduchý krížik.

V prípade, že chýba rukoväť, nastavte Povoliť presúvanie buniek myšou v okne Možnosti karta Úpravy.
Textový kurzor

Objaví sa v bunke, keď editujeme text bunky. Má tvar blikajúcej tenkej čiary. Ukazuje, kde sa objaví nasledujúci znak, ktorý sa chystáte napísať. 

Vzorcový panel 


Všimnite si, že napísaný znak sa zobrazuje nielen v bunke, ale aj v riadku hore nad dokumentovým oknom. To je vzorcový panel, niekedy sa mu hovorí tiež vstupný panel. Prostredníctvom neho sa do bunky vkladajú dáta.


Bunka často zobrazuje niečo iného, ako je do nej vložené. Napríklad v bunke je výsledok výpočtu, a vo vzorcovom paneli je príslušný vzorec výpočtu.

Tlačidlá vo vzorcovom paneli

· Tlačidlo Upraviť vzorec stlačíte vtedy, keď chcete do bunky vkladať vzorec, alebo vložený vzorec upravovať. Súčasne sa pod vzorcovým panelom otvorí Okno vzorca.
· Tlačidlo Zadať ukončí editáciu dát vo vzorcovom paneli a vloží dáta do bunky. Rovnaký účinok má kláves ENTER. 

· Tlačidlo Storno spôsobí prerušenie editácie a návrat do pôvodného stavu. Rovnaký účinok má kláves ESC.

Pole názvov


Nachádza sa pred vzorcovým panelom. Zobrazuje adresu aktívnej bunky, alebo meno aktívnej skupiny buniek. Po stlačení tlačidla Upraviť vzorec sa tu ponúkajú názvy funkcií.

Vkladanie dát 


Dáta vkladáme do aktívnej bunky napísaním z klávesnice. Vkladanie ukončíme klávesom ENTER alebo kurzorovými klávesmi. 

Nastavenia parametrov Excelu


Zadajte príkaz Možnosti. Otvorí sa okno Možnosti s nasledujúcimi kartami: Prevod, Vlastné zoznamy, Graf, Farba, Zobrazenie, Výpočet, Úpravy, Všeobecné. Na týchto kartách môžete nastavovať parametre Excelu.

Karta Všeobecné


Najdôležitejšie voľby sú:

1. Výzva pre vlastnosti zošita.

2. Zoznam naposledy používaných súborov. Počet: 4.

3. Počet hárkov v novom zošite.

4. Štandardné písmo.

5. Veľkosť.

6. Predvolené umiestnenie súborov.

7. Meno používateľa.

Karta Zobrazenie


Najdôležitejšie voľby sú:

1. Konce strán

– aj v normálnom zobrazení vidíte konce stránok.

2. Vzorce


– v bunke vidíte vzorec, namiesto výsledku.

3. Mriežky


– vypnúť / zapnúť zobrazenie mriežky.

4. Ušká hárkov

– vypnúť / zapnúť zobrazenie ušiek hárkov.

5. Hlavičky riadkov
– zapnúť / vypnúť zobrazenie hlavičiek. 

6. Vodorovný posúvač
– zapnúť / vypnúť zobrazenie vodorovného posúvača.

7. Zvislý posúvač

– zapnúť / vypnúť zobrazenie zvislého posúvača.

8. Komentáre

– spôsob zobrazovania komentárov.

9. Objekty


– spôsob zobrazovania objektov.

Funkcie Späť a Znova

Odvolanie poslednej akcie


Stlačte tlačidlo Späť alebo použite príkaz Späť.

Vrátenie poslednej akcie


Stlačte tlačidlo Znova alebo použite príkaz Znova.

Ukončenie Excelu


Príkaz Skončiť alebo tlačidlo Zavrieť v hlavičke aplikácie.

1.2 Výpočty

Excel ako kalkulačka


Do bunky A1 napíšte výraz =256*65536*32000 a stlačte ENTER. Vo vzorcovom paneli vidíte vzorec, ktorý ste napísali a v bunke vidíte výsledok.

Výpočet cez stavový riadok

1. Do bunky A3 zapíšte 10, do bunky A4 vložte 20 a do bunky A5 vložte 30.

2. Klepnite A3 a pri stlačenom SHIFT klepnite A5. Vybrali ste oblasť A3:A5.
3. V stavovom riadku sa objaví výsledok súčet=60.
4. Keď klepnete na výsledok pravým tlačidlom, môžete si vybrať iné funkcie.
Zostavenie prvej tabuľky

Príklad „Knihy“


Otvorte nový zošit s menom Knihy a vytvorte nasledujúcu tabuľku.

 A

 B

C
 D

 E


	Žáner
	r.2000
	r.2001
	r.2002
	Súčet

	scifi
	1
	2
	3
	

	detektívky
	4
	5
	6
	

	westerny
	7
	8
	9
	

	Súčet
	
	
	
	


1. Vyberte bunku E2.

2. Stlačte tlačidlo Autosum a ENTER. Bunka E2 sa vyplní súčtom.

3. Klepnite E2 a pri stlačenom SHIFT klepnite E4. Vybrali ste oblasť E2:E4.

4. Stlačte CTRL+D. Oblasť E2:E4 sa vyplní súčtami.

5. Klepnite B5 a pri stlačenom SHIFT klepnite E5. Vybrali ste oblasť B5:E5.

6. Stlačte tlačidlo Autosum. Oblasť B5:E5 sa vyplní súčtami.

Tento postup zapíšeme stručnejšie takto:

1. Vyberte E2, 
Autosum, ENTER.

2. Vyberte E2:E4, CTRL+D.

3. Vyberte B5:E5, 
Autosum.

Existuje ešte stručnejší zápis:

1. E2, 
Autosum, ENTER

2. E2:E4, 
 CTRL+D.

3. B5:E5, 
Autosum.

Náležitosti tabuľky


Tabuľka má titul, ktorý nie je nutný, ďalej má legendu v riadkoch a v stĺpcoch a nakoniec súčty, ktoré „sedia do kríža“.

Rekalkulácia


Keď zmeníte hodnotu niektorej bunky, súčty v tabuľke sa automaticky prepočítajú.

Vytvorenie grafu 

Vyberte oblasť A1:D4 a stlačte kláves F11. Vytvorí sa nový hárok Graf1 do ktorého Excel umiestni graf.

Graf vedľa tabuľky

Vyberte oblasť A1:D4 a zadajte príkaz Vložiť(Graf alebo stlačte tlačidlo Sprievodca grafom. Tentoraz Excel umiestni graf vedľa tabuľky.

Automatický formát


Vyberte tabuľku, teda oblasť A1:E5. Zadajte príkaz Automatický formát. Z ponuky vyberte formát, ktorý sa vám páči. 

Transponovanie tabuľky

1. Vyberte tabuľku, teda oblasť A1:E5. 

2. Zadajte príkaz Kopírovať.

3. Klepnite bunku A7.

4. Zadajte príkaz Prilepiť špeciálne.

5. Zaškrtnite voľbu Transponovať.

Chybové hlásenia


V prípade chyby sa v bunke objaví chybové hlásenie, napríklad:

